《自瀛德趋东昌道中杂言八首 其三》
明代·蔡文范

馆矰津亭接，临川市暨连。木绵随处有，贾客半吴船。

露脆秋梨白，霜含柿子鲜。山东饶地利，十二古来传。

作者简介：明江西新昌人，字伯华。隆庆二年进士，除刑部主事。张居正起复，同舍郎艾穆、沈思孝以抗疏廷杖，文范慷慨护视，谪闽司运官。居正没，起武库郎，出为湖广学使，升广东参议。有《缙云斋稿》、《甘露堂集》。